OpenLLM-France/wikimedia huggingface dataset:
# Muerte de un ciclista

Muerte de un ciclista és el títol d'una pel·lícula italo-espanyola de Juan Antonio Bardem estrenada el 1955. Aquesta pel·lícula va ser l'objecte de la censura franquista.

## Argument

Esposa d'un ric industrial, Maria-Jose és l'amant d'un professor d'universitat, Juan. En un dels seus passejos amb cotxe, ella mata accidentalment un obrer que va en bicicleta i fuig. Profundament trastornat, el seu amant intenta convèncer-la de reconèixer a la policia la seva culpabilitat. Després d'una explicació tempestuosa, Maria-Jose fingeix acceptar. Però, havent portat Juan al lloc de l'accident, l'acaba assassinant, atropellant-lo amb el seu cotxe. Tement perdre l'avió que ha de prendre per acompanyar el seu marit, condueix a gran velocitat, intenta evitar un ciclista i cau en un barranc.

## Repartiment

* Lucia Bosè: María Jose de Castro
* Alberto Closas: Juan Fernandes Soler
* Carlos Casaravilla: Rafà
* Otello Toso: Miguel

## Premis

* premi FIPRESCI, Festival Internacional de Cinema de Canes 1955

## Comentari

* La intriga qui hauria pogut ser l'objecte, o d'un pur melodrama mundà, o d'una pel·lícula negra, és essencialment tractat per Juan Antonio Bardem com un mirall, revelador dels costums burgesos espanyols sota el franquisme. Una pel·lícula d'estil visual refinat, en el qual destacarà en la presència captivadora de Lucia Bosè. Si s'ha parlat, a propòsit d'aquesta pel·lícula, d'una semblança amb Crònica d'un amor de Michelangelo Antonioni, es deu molt a l'actuació de l'actriu italiana. Per a George Sadoul, la pel·lícula es «lliga sobretot al realisme crític de les millors novel·les espanyoles de 1880-1930. »

## Referències

* ↑ Muerte de un ciclista a www.cervantesvirtual.com - Hemeroteca - Cinema universitario
* ↑ «Nada de guardias ni porras» (en castellà), 19-11-2015. [Consulta: 22 març 2021].
* ↑ Deltell, Luis; García Sahagún, Marta «Escenarios de un remordimiento. Ciudad Universitaria y Guerra Civil en Muerte de un ciclista (Juan Antonio Bardem, 1955)». Historia y Comunicación Social, 25, 2, 27-10-2020, pàg. 355–367. DOI: 10.5209/hics.72268. ISSN: 1988-3056.
# Estret dels Tigres

Estret dels Tigres (en portuguès: Estreito dos Tigres) és un estret d'Angola. Està situada a la província de Namibe.

## Geografia

Antigament havia estat una petita península al seu costat oriental, amb el seu istme al sud i un poble de pescadors anomenat Tigres. L'oceà va trencar l'istme de la península en 1962 i la línia d'aigua va ser tallada. Tigres es va convertir en una illa durant la nit, ilha dos Tigres, l'illa més gran d'Angola.
Actualment la major part de la zona de l'antiga badia s'ha convertit en un Estret entre l'illa i el continent. De la badia original al nord només queda obert un petit grau al sud, el Saco dos Tigres.

## Vegeu també

* Geografia d'Angola

## Referències

* ↑ «Baia dos Tigres». Mapcarta. [Consulta: 10 octubre 2016].
* ↑ Foz do Cunene to Lobito - Fishing Spots and Beaches in Angola South
* ↑ «Ilha dos Tigres». Mapcarta. [Consulta: 10 octubre 2016].
* ↑ «Saco dos Tigres». Mapcarta. [Consulta: 14 octubre 2016].
# Isoperla libanica

Isoperla libanica és una espècie d'insecte plecòpter pertanyent a la família dels perlòdids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a l'Orient Mitjà: el Líban.

## Referències

* ↑ Banks, 1906. Ent. News 17:175. «Enllaç».
* ↑ uBio (anglès)
* ↑ Aubert, 1964. Ann. nat.-hist. Mus. Wien 67:297.
* 1 2 Catalogue of Life (anglès)
* 1 2 Plecoptera Species File (Version 1.1/4.0) (anglès)
* ↑ Global Species Arxivat 2016-03-03 a Wayback Machine. (anglès)
* ↑ Cycles de vie de quelques Plécoptères (Insecta) d'un ruisseau temporaire du Liban (francès)

## Bibliografia

* Illies, 1966. Das Tierreich 82:408.

## Enllaços externs

* Encyclopedia of Life (anglès)
* Perlodidae Species Listing (anglès)
# Bethel (Ohio)

Bethel és una vila dels Estats Units a l'estat d'Ohio. Segons el cens del 2000 tenia 2.637 habitants.

## Demografia

Segons el cens del 2000, Bethel tenia 2.637 habitants, 1.012 habitatges, i 682 famílies. La densitat de població era de 759,8 habitants/km².
Dels 1.012 habitatges en un 40,3% hi vivien nens de menys de 18 anys, en un 46,5% hi vivien parelles casades, en un 15,1% dones solteres, i en un 32,6% no eren unitats familiars. En el 29,2% dels habitatges hi vivien persones soles el 14,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,59 i el nombre mitjà de persones que vivien en cada família era de 3,22.
Per edats la població es repartia de la següent manera: un 31,9% tenia menys de 18 anys, un 8,5% entre 18 i 24, un 30,9% entre 25 i 44, un 15,8% de 45 a 60 i un 13% 65 anys o més.
L'edat mediana era de 31 anys. Per cada 100 dones de 18 o més anys hi havia 81,9 homes.
La renda mediana per habitatge era de 31.385 $ i la renda mediana per família de 38.448 $. Els homes tenien una renda mediana de 31.829 $ mentre que les dones 23.844 $. La renda per capita de la població era de 15.071 $. Aproximadament el 16,4% de les famílies i el 20,1% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bethel». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Bethel». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Caribert

Caribert és el nom dels següents personatges:
* Caribert I (~517-567), rei merovingi de París (561-67)
* Caribert II, rei d'Aquitània, fill de Clotari II i germanastre de Dagobert I
* Caribert de Laon (~696 - 747), comte franc
# Khumbalgarh

Khumbalgarh (també anomenada Kumbhalgarh, Kumbhalmer o Kumbalgarh) és una impressionant fortalesa a l'oest del Rajasthan a uns 82 km d'Udaipur (Rajasthan), en un cim rocós a 1.100 metres d'altitud enmig de muntanyes del grups dels Aravalli. Les muralles tenen un perímetre de 36 km (la segona muralla més llarga del món després de la Gran Muralla Xinesa; les muralles frontals tenen uns 5 metres d'amplada i fins a set torres. A l'interior hi ha uns 360 temples, mig centenar dels quals es poden veure només creuant la impressionant porta d'accés; uns 300 temples són jains i la resta hindús. La vista s'estén per dotzenes de quilòmetres cap als Aravalli. El palau de Badal Mahal (palau dels Núvols), a la part alta, tot i que sense decoració apreciable a l'interior, permet pujar a més altura per dominar encara més territori. Encara que es diu que les dunes del desert del Thar es poden veure des d'allí, això és una exageració. Una petita població viu a l'interior. Fou fundat per rana Khumba de Mewar entre 1443 i 1458, on ja hi havia abans una altra fortalesa que hauria estat construïda pel príncep jain Samprati al segle ii aC. El jove príncep Udai fou amagat en aquesta fortalesa el 1535, quan Chittor estava assetjada (més tard va fundar Udaipur). El 1576, fou conquerida pel general mogol Shahbaz Khan en mancar aigua a la guarnició. Al segle xix, la guarnició estava formada per sectaris sanyasi (ascetes) que es van revoltar, però el 1818 el capità Tod, agent polític, va aconseguir la seva submissió pagant les quantitats degudes i el fort fou restaurat al maharana.

## Referències

* ↑ «Còpia arxivada». DNA : Daily News & Analysis, 28-01-2014 [Consulta: 28 febrer 2017]. Arxivat 24 de setembre 2015 a Wayback Machine. «Còpia arxivada». Arxivat de l'original el 2015-09-24. [Consulta: 28 febrer 2017].

## Bibliografia

* Asawa, Dr. Krishnadas Nair. Kumbhalgarh the invicible fort. 5th. Jodhpur: =Rajasthani Granthagar, 2004.
* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.

## Enllaços externs

* Web de la fortalesa (anglès).
# Metall de Field

El metall de Field o aliatge de Field és un aliatge fusible que es converteix en líquid als 60 °C. Es tracta d'un aliatge eutèctic de bismut, Bi, indi (In) i estany (Sn) amb la següent composició en pes: 32,5% Bi, 51% In, 16,5% Sn. Rep el nom del seu inventor Simon Quellen Field. En no contenir plom (Pb) ni cadmi (Cd) és una alternativa inòcua al metall de Wood. S'utilitza per models i prototips senzills.

## Referències

* ↑ Cardarelli, F. Materials handbook: a concise desktop reference. Springer, 2008. ISBN 9781846286681.
# Muelas de los Caballeros

Muelas de los Caballeros és un municipi de la província de Zamora a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 287 | 244 | 241 | 246 |

## Personatges il·lustres

* Carlos Llamas (1954-2007), periodista.
# Estat Major Conjunt de la Defensa

L'Estat Major Conjunt de la Defensa (en castellà: Estado Mayor Conjunto de la Defensa, EMACON) és un òrgan depenent del Cap de l'Estat Major de la Defensa d'Espanya amb la missió fonamental d'assessorar-lo respecte a l'estratègia militar i la conducció de les operacions militars. Està integrat a la Caserna General de la Defensa.
Compleix funcions d'assessorament en totes les matèries de la seva competència i ha d'implementar les mesures necessàries perquè es compleixin les ordres del Cap de l'Estat Major de la Defensa.
Està integrat per un Cap de l'Estat Major Conjunt de la Defensa (des de 2008, José Luis López Rose), màxim responsable amb grau de general, una Secretaria General, una Divisió d'Estratègia i Plans, una Divisió de Logística i una Divisió de Sistemes d'Informació i Telecomunicacions.

## Referències

* 1 2 http://www.defensa.gob.es/organizacion/organigramaMinisterio/estadoMayor/ Arxivat 2013-05-23 a Wayback Machine.
* ↑ http://www.defensa.gob.es/Galerias/organizacion/organigrama/Minisdef.pdf Arxivat 2013-05-23 a Wayback Machine.

## Bibliografia

* Llei Orgànica 5/2005, de 17 de novembre, de la Defensa Nacional
* Reial Decret 1551/2004, de 25 de juny, d'estructura orgànica bàsica del Ministeri de Defensa espanyol
* Orde de defensa 1076/2005, de 19 d'abril, per la que es desenvolupa l'estructura de l'Estat Major de la Defensa Arxivat 2007-11-09 a Wayback Machine.
# Isthmohyla zeteki

Isthmohyla zeteki és una espècie de granota que viu a Costa Rica i Panamà.
Està amenaçada d'extinció per la pèrdua del seu hàbitat natural.

## Referències

* Solís, F., Ibáñez, R., Chaves, G., Savage, J., Jaramillo, C. & Fuenmayor, Q. 2004. Isthmohyla zeteki. Llista Vermella d'Espècies Amenaçades de la UICN 2006. Consulta: 10 de gener de 2008.
# Federació Djiboutiana de Futbol

La Federació Djiboutiana de Futbol (francès: Fédération Djiboutienne de Football, FDF) és la institució que regeix el futbol a Djibouti. Agrupa tots els clubs de futbol del país i es fa càrrec de l'organització de la Lliga de Djibouti de futbol i la Copa. També és titular de la Selecció de futbol de Djibouti absoluta i les de les altres categories.
Va ser formada el 1979.
* Afiliació a la FIFA: 1994
* Afiliació a la CAF: 1994
* Afiliació a la UAFA: 1998

## Referències

* ↑ Djibouti Arxivat 2018-06-22 a Wayback Machine. at the FIFA website.
* ↑ Djibouti at CAF Online
* ↑ CAF and FIFA, 50 years of African football - the DVD, 2009

## Enllaços externs

* Federació Djiboutiana de Futbol - Lloc web oficial
# Bernat Lassaleta i Perrín

Bernat Lassaleta i Perrín (Alacant, 20 d'agost de 1882 - Barcelona, 12 de març de 1948) va ser enginyer industrial, catedràtic de metal·lúrgia general i tecnologia elèctrica de l'Escola d'Enginyers Industrials de Barcelona, professor de matemàtiques a l'Escola de Directors d'Indústries Elèctriques i a la de Perits Industrials de Barcelona i des del 1910 cap del laboratori de proves de l'empresa Siemens Schuckert Indústria Elèctrica SA a Catalunya. El 1921 va entrar com a acadèmic numerari a l'Acadèmia de Ciències i Arts de Barcelona. De jove, havia estat jugador del primer equip de futbol del FC Barcelona les temporades 1902-1903, assolint la quarta edició del Campionat de Catalunya i 1903-1904.
El 1923 formà part de la comitiva que acollí Albert Einstein en la seva visita a Catalunya convidat per la Mancomunitat de Catalunya, al qual acompanyà durant la seva visita al Monestir de Poblet, juntament amb la seva muller Elsa i els senyors Ventura Gassol i Rafael Campalans.

## Referències

* ↑ Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* ↑ Web del FC Barcelona
* ↑ Hemeroteca d'El Mundo Deportivo
* ↑ Hemeroteca d'El Mundo Deportivo
* ↑ Hemeroteca d'El Mundo Deportivo
* ↑ Notícia de la visita d'Einstein al Monestir de Poblet el 1923
# Caribe

* No s'ha de confondre amb carib.
Caribe és un thriller i pel·lícula d'aventures, doblada al català, del 1987 dirigit per Michael Kennedy i protagonitzada per John Savage, Kara Glover i Stephen McHattie.

## Argument

A les selves de Belize, una traficant d'armes perd el seu company en un tiroteig mortal i es troba retirat a les zones tropicals d'Amèrica Central. Helen és una aficionada com a comerciant il·legal d'armes amb els terroristes centreamericans. I lluita per la seva vida després que l'acord va malament, no té més remei que confiar en Jeff, un agent de la intel·ligència britànica. Persecució a vida o mort, on són fàcils de confondre la passió i la lleialtat.

## Repartiment

* John Savage: Jeff Richardson
* Kara Glover: Helen Williams
* Stephen McHattie: Whitehale
* Sam Malkin: Roy Forbes
* Zack Nesis: Tommy Goff
* Paul Koslo: Mercenari
* Maury Chaykin: Capità Burdoch
* T. J. Scott: Stone
* Johnny Goar: Willy
* Lennox Penill: Foley

## Referències

* ↑ esadir.cat. Caribe. esadir.cat.
* ↑ Ben Yagoda «Bungling Through Belize John Savage Stars In A Beast Of A Film». Philadelphia Daily News, 20-06-1988 [Consulta: 31 octubre 2015].
* ↑ Candice Russell «`Caribe` Poor Excuse For An Adventure Film». Sun-Sentinel, 06-05-1988 [Consulta: 31 octubre 2015].
* ↑ «Caribe». IMDB.
# Metall de Britània

El metall de Britània és un aliatge format per, aproximadament, un 90 % d'estany, Sn, i un 10 % d'antimoni, Sb. Fou produït per primera vegada el 1769-70. És un metall blanc de laminació, fusió i emmotllament fàcils, i susceptible de ser reduït a filament. Una aplicació molt coneguda d'aquest aliatge és l'ús que se'n fa per fabricar les estàtues dels premis Oscar de l'Acadèmia Nord-americana de cinema. L'exterior es recobreix d'una capa d'or.

## Referències

* ↑ «Metall de Britània». Gran Enciclopèdia Catalana. Barcelona: Grup Enciclopèdia Catalana.
# Agrupació Regional Valenciana

L'Agrupació Regional Valenciana fou una associació cultural del País Valencià fundada el 1907 que reclamava la cooficialitat del valencià juntament amb la llengua castellana, en una condició de paritat.

## Referències

* ↑ Antoni Ferrando i Francès; Miquel Nicolás Amorós Història de la llengua catalana. Editorial UOC, 2011, p. 386–. ISBN 978-84-9788-380-1.
# Estat Major de la Defensa

L'Estat Major de la Defensa, amb seu a Madrid, és l'òrgan del Ministeri de Defensa d'Espanya que opera com a auxiliar del Cap de l'Estat Major de la Defensa dins de l'estructura orgànica de les Forces Armades d'Espanya, i en posició jeràrquica militar de dependència d'aquell.
Està regulat per la Llei Orgànica 5/2005, de 17 de novembre, de la Defensa Nacional; el Reial decret 1551/2004 i l'Ordre de Defensa 1076/2005. Els seus objectius són: donar suport al Cap de l'Estat Major, desenvolupar l'estratègia militar i dissenyar les operacions militars. Són òrgans bàsics de l'Estat Major de la Defensa, agrupats a la Caserna General de la Defensa:
* El Comandament d'Operacions (MOPS)
* L'Estat Major Conjunt de la Defensa (EMACON)
* El Centre d'Intel·ligència de les Forces Armades (CIFAS)
* Els òrgans d'Assistència i Assessorament que es determinin.
Els seus fins són l'assistència al President del Govern d'Espanya i al seu ministre de Defensa, el comandament de l'estructura militar, la direcció de les operacions militars, la planificació i acció conjunta de les Forces Armades d'Espanya i les accions multinacionals, així com la coordinació dels caps d'Estat Major de l'Exèrcit de Terra, de l'Armada i de l'Exèrcit de l'Aire.

## Vegeu també

* Llei Orgànica 5/2005, de 17 de novembre, de la Defensa Nacional
* Reial Decret 1551/2004, de 25 de juny, d'estructura orgànica bàsica del Ministeri de Defensa espanyol
* Orde de defensa 1076/2005, de 19 d'abril, per la que es desenvolupa l'estructura de l'Estat Major de la Defensa
* Cap de l'Estat Major de la Defensa (Espanya)

## Referències

* 1 2 3 http://www.defensa.gob.es/organizacion/organigramaMinisterio/estadoMayor/ Arxivat 2013-05-23 a Wayback Machine.
* ↑ http://www.casareal.es/ES/Actividades/Paginas/actividades_actividades_detalle.aspx?data=11459

## Enllaços externs

* Estat Major de la Defensa - Lloc web oficial (castellà)
# Iole crypta

Iole crypta (syn: Iole charlottae crypta) és una espècie d'ocell de la família dels picnonòtids (Pycnonotidae). Es troba al sud-est de Myanmar, al sud-oest de Tailàndia, a la península de Malaca, Sumatra i les illes properes. Els seus hàbitats principals són els boscos tropicals i subtropicals de frondoses humits de les terres baixes. El seu estat de conservació no ha estat avaluat.

## Taxonomia

Va ser considerat com una subespècie del bulbul canyella fins que va ser separat i reclassificat com a espècie separada pel COI el 2017.
Segons la llista mundial d'ocells del Congrés Ornitològic Internacional (versió 13.2, juliol 2023) aquest tàxon tindria la categoria d'espècie. Tanmateix, altres obres taxonòmiques, com el Handook of the Birds of the World i la quarta versió de la BirdLife International Checklist of the birds of the world (Desembre 2019), el consideren encara una subespècie del bulbul canyella (Iole charlottae crypta).

## Referències

* 1 2 3 «Bulbuls» (en anglès). IOC World Bird List Version 13.2. International Ornithologists' Union, 01-07-2023. [Consulta: 2 novembre 2023].
* 1 2 3 del Hoyo, Josep. All the birds of the world (en anglès). Barcelona: Lynx editions, 2020, p. 616. ISBN 978-84-16728-37-4.
* ↑ «Species Updates» (en anglès). IOC Version 7.2 (April 22, 2017 ). International Ornithologists' Union, 01-04-2017. [Consulta: 2 novembre 2023].
# Federació Espanyola d'Entitats Religioses Islàmiques

Federació Espanyola d'Entitats Religioses Islàmiques (FEERI) és una federació espanyola integrant de la Comissió Islàmica d'Espanya creada el 1989. És la federació musulmana espanyola majoritària amb més de 50 comunitats inscrites, formada per espanyols conversos a l'islam, musulmans nacionalitzats a Espanya i musulmans immigrants.

## Referències

* ↑ Pérez de Lama, Ernesto (dir.). Manual del Estado Español 1999. Madrid: LAMA, 1998, p. 677. ISBN 84-930048-0-4.
# Bió d'Abdera

Bió d'Abdera (en llatí Bion, en grec antic Βίων) fou un matemàtic i astrònom d'Abdera deixeble de Demòcrit.
Va escriure tant en dialecte jònic com en dialecte àtic i va ser el primer que va dir que hi havia algunes parts de la terra on era de nit durant sis mesos i els altres sis mesos eren sempre de dia, segons Diògenes Laerci.
Segurament és el mateix Bió que Estrabó considera un astròleg.

## Referències

* ↑ 2.Bion a: William Smith (editor), A Dictionary of Greek and Roman biography and mythology. Vol. I. Boston: Little, Brown & Comp., 1867, p. 488
# Caribert de Laon

Caribert de Laon o Heribert de Laon (nascut abans del 696 - mort l'abril del 747) fou un comte franc del que se saben poques coses tot i el seu parentiu proper amb els carolingis (fou l'avi matern de Carlemany, ja que fou el pare de Bertrada de Laon, esposa de Pipí el Breu i mare de Carlemany.

## Biografia

El 721, signa amb la seva mare Bertrada l'Antiga l'acta de fundació de l'abadia de Prüm, i després, el mateix any i sempre amb la seva mare, una donació feta a l'abadia d'Echternach.
Segons un acte de la seva filla i el seu gendre, va morir abans del 762.

## Genealogia

El seu pare és desconegut. Aquest pare desconegut de Caribert fou o bé un robertià comte de Laon) o bé un Hugobèrtida.
S'ha pensat que podia ser la mateix persona que el comte (o duc) Martí (Martí de Laon), germà o cosí de Pipí d'Héristal del qual parla el continuador de Fredegari, però aquest Martí de Laon deu la seva existència a una mala interpretació d'un text i, si va existir no fou el pare de Caribert, segons Christian Settipani.
El nom de la seva esposa tampoc no és mencionada en documents contemporanis o ulteriors. Segons estudis recents aquesta esposa es podria dir Gisela.
El 744, la seva filla Bertrada de Laon dita Berta del Peu Gran, es va casar amb Pipí I el Breu, majordom del palau i futur rei dels francs.

## Notes i referències

* ↑ Histoire du royaume mérovingien d'Austrasie pàgines 459, 460....
* ↑ Carlemany, pàg. 28
* ↑ Vegeu article Gisela de Laon per a les fonts.
* ↑ Christian Settipani 22en+744,+par+les+annales+de% 22&dq=% 22en+744,+par+les+annales+de% 22&pgis=1 Els avantpassats de Charlemagne 1989, pàg. 10
# Khuldabad

Khuldabad (urdu: خلد آباد hindi: ख़ुल्दाबाद, IPA: [xʊlda:ba:d]; també esmentada com Kuldabad o Khultabad) és una ciutat i consell municipal (la municipalitat es va establir el 1946) de Maharashtra al districte d'Aurangabad, capital de la taluka del mateix nom. La població el 2001 era de 12.794 habitants.
Porta el nom en honor de l'emperador Aurangzeb que tenia com a nom pòstum Khuldmakan (El que resideix a l'eternitat). Antigament era coneguda com a Rauza (Jardí del Paradis) i actualment se l'esmenta com la Vall dels Sants o la Llar de l'Eternitat perquè a una vall prop de la ciutat hi ha enterrats diversos sants sufites (uns 1500). També inclou les tombes de:
* Aurangzeb, mort a Ahmadnagar el març de 1707 i enterrat a la tomba del xeic Zayn al-Hakk
* Azam Shah (segon fill d'Aurangzeb) i la seva esposa Bani Begum
* Khan Jahan, dues vegades virrei del Dècan i germà adoptiu d'Aurangzeb, mort vers 1700
* Malik Anbar, ministre nizamshàhida
* Nizam al-Mul Asaf Jah I fundador de l'estat d'Hyderabad
* Nasir Jang, segon fill d'Asf Jah I
* Muzaffar Jang, tercer nizam
* Un dels Nizam Shahs, reis d'Ahmednagar
* Tana Shah, darerr rei de Golkonda
* Zar Zari Zar Baksh, un dels primers sufites
* Ganj Rawan Ganj Baksh, primer sant de la regió
* xeic Burhan al-Din Gharib Chisti, fundador d'una orde sufita
* xeic Zain al-Din Shirazi
* Dignataris dels nizamshàhides
* Dignataris de la dinastia d'Hyderabad

## Bibliografia

* Gazetter of Aurangabad, H. H. The Nizam's Government 1884. Capítol VI pàgines 385-415 i capítol XI pàgs. 805-877

## Enllaços externs

* Khuldabad
# Metall d'impremta

El metall d'impremta o metall tipogràfic és un aliatge de plom, Pb, en una proporció del 82%, d'antimoni, Sb, en una del 15% i d'estany, Sn, en una del 3%. És emprat per a tipus d'impremta.

## Referències

* ↑ Babor, J.A.; Ibarz, J. Química General Moderna (en castellà). 8a ed.. Barcelona: Marín, 1979. ISBN 84-7102-997-9.